परभणी: जिले के पाथरीं गांव में देर रात डकैतों ने एक किसान के यहां धावा बोलकर एक गर्भवती महिला संग सामूहिक रेप किया और उसे भगाने का प्रयास किया। पीड़ित महिला को गंभीर अवस्था में अस्पताल में भर्ती कराया गया है। इस मामले में पुलिस ने चार संदिग्ध लोगों को हिरासत में लिया है।
पुलिस के मुताबिक, सोमवार देर रात 11.30 बजे तीन डकैतों ने दो जगहों पर डकैती डाली। उन्होंने घर पर सो रहे लोगों पर धारदार हथियार से वार किया। बाद में घर में मौजूद एक पांच माह से गर्भवती महिला को घर से दूर ले गए और उसका रेप किया। इसके बाद लुटेरे उसका अपहरण करने के प्रयास में थे। लेकिन परिजनों की सतर्कता के चलते यह संभव नहीं हो सका।
मंगलवार सुबह पुलिस ने इस मामले में चार संदिग्ध आरोपियों को पूछताछ के लिए हिरासत में ले लिया है। पीड़ित महिला का परभणी के सिविल अस्पताल में इलाज किया जा रहा है। पुलिस मामले की जांच में जुटी है।
( फोटो : घटनास्थल का मुआयना करती पुलिस )
hin_Deva hin_Deva hin_Deva awa_Deva